text: шетен қора талдан тоқылған шаруашылық құрылысы. ол құрылыс материалдары тапшы жерлерде тұрғызылады. шетен сөре ұзындығы 3-3,5 м, биіктігі 1,5-2 етіп жас талдан тоқылады. бұл үшін ұзындығы 2-2,2 м, диаметрі 3-3,5 см ұшталған қадаларды бір-бірінен 30 см жерге қадайды да, жіңішке жас шыбықтарды бірін астынан, бірін үстінен алып, қадаларын алма кезек айналдыра, төменнен жоғары қарай өріп, тоқиды. осылай даярланған шетек сөрелерді біріне-бірін жалғастырып, түйістіріп, төбесін жауып, мал қоралар, төл қамайтын орын, ықтасын, құрал-жабдықтар сақтайтын қоймалар, т.б. шаруашылыққа қажетті құрылыстар жасалынады. қазақстан ұлттық энциклопедия. том. алматы, 2007.